от настоящото споразумение Платформа на гражданското общество, за обмен на възгледи по всички въпроси, свързани с прилагането на настоящото споразумение.
 5. Страните информират форума на гражданското общество относно напредъка по прилагането на настоящата глава. Възгледите, становищата или предложенията на форума на гражданското общество могат да бъдат представяни на страните пряко или чрез консултативната група.
 Член 300
 Институционални и контролни механизми
 1. Създава се Подкомитет по търговия и устойчиво развитие. Той докладва за своята дейност на Комитета за асоцииране в състава му съгласно член 465, параграф 4 от настоящото споразумение. Подкомитетът по търговия и устойчиво развитие е съставен от висши служители от администрациите на всяка от страните. Той следи за прилагането на настоящата глава, включително резултатите от дейностите по осъществяване на контрол и оценките на въздействието, и обсъжда добросъвестно всички проблеми, породени от прилагането на разпоредбите на настоящата глава. Подкомитетът приема свой собствен процедурен правилник. Подкомитетът заседава в рамките на първата година след влизането в сила на настоящото споразумение и след това поне веднъж годишно.
 2. По-специално, за да се улесни комуникацията между страните по въпросите от обхвата на настоящата глава, всяка страна посочва звено за контакт в рамките на своята администрация.
 3. Страните могат да контролират напредъка по прилагането и изпълнението на мерките от обхвата на настоящата глава. Едната страна може да поиска от другата страна да предостави специфична и обоснована информация относно резултатите от прилагането на настоящата глава.
 4. Едната страна може да поиска да се консултира с другата страна относно всички въпроси, произтичащи от настоящата глава, като предаде писмено искане на звеното за контакт на другата страна. Страните се споразумяват да се консултират незабавно чрез съответните канали по искане на която и да било от страните.
 5. Страните полагат всички усилия да постигнат взаимно удовлетворяващо решение на въпроса и могат да търсят съвет, информация или помощ от всяко лице или орган, които смятат за подходящи, за да разгледат изчерпателно спорния въпрос. Страните вземат предвид дейностите на МОТ или съответните многостранни екологични организации или органи, в които членуват.
 6. Ако една от страните не успее да реши въпроса чрез консултации, всяка от страните може да поиска свикването на Подкомитета по търговия и устойчиво развитие с цел разглеждане на въпроса, като предаде писмено искане на звеното за контакт на другата страна. Подкомитетът се свиква незабавно и се стреми да договори решение на въпроса, включително, по целесъобразност, чрез консултации с правителствени и неправителствени експерти. Решението на Подкомитета по търговия и устойчиво развитие се оповестява публично, освен ако той не реши друго.
 7. За всички въпроси, произтичащи от настоящата глава, страните използват единствено процедурите, предвидени в членове 300 и 301 от настоящото споразумение.
 Член 301
 Експертна група
 1. Освен ако страните не се споразумеят друго, една от страните може, 90 дни след предаването на искането за консултации съгласно член 300, параграф 4 от настоящото споразумение, да поиска свикването на експертна група с цел разглеждане на въпроса, който все още не е бил разрешен в задоволителна степен чрез консултации с държавните органи. В срок от 30 дни от искането на една от страните